Maak tuin op jou balkon | rooi rose Maak tuin op jou balkon | rooi rose
Maak tuin op jou balkon
Baie mense woon in wooneenhede sonder 'n tuin. Tog is meeste van hulle met geseën met 'n balkon – groot of klein. Maak die meeste hiervan. Ons wys jou hoe.
Die balkon is 'n verlenging van jou huis
Vir klein balkonne is dit belangrik om die buitekant na binne te lei. Vir groter balkonne het jy die luukse om 'n sit-area te akkommodeer. Klein spasies benodig innoverende denke om hierdie kleinood optimaal te benut.
Tuinmaak is 'n langtermynprojek en 'n balkontuintjie verskil nie veel nie. Moet nie te groot begin en die klein spasie met te veel plante oorlaai nie. Ontwerp jou spasie met 'n einddoel in sig. Begin met 'n paar plante en kyk eers watter floreer op die balkon. Dan kan jy byvoeg en leer.
Baie groenigheid skep 'n gevoel van ruimte – binne sowel as buite. 'n Balkon met baie groenigheid skuif die grense van my mure na buite.
Immergroen plante sal jou deur die jaar seën met 'n groen balkon – selfs in die Winter. Kies dennehout, bloekom en tiemie.
Voeg seisoenale plante by vir verskeidenheid. Gebruik van saadjies tot bolle vir kleur. Kies Krismisrose, viooltjies, violas en wilde suring vir kleur.
Kies slegs drie kleure
Groen moet een van bogenoemde wees om te verhoed dat die balkon te besig raak. Gebruik verskillende skakerings van een kleur of 'n kontrasterende palet. Ook die potte moet eenvormig wees en in 'n gedempte neutrale kleur.
Indien jou balkon baie son kry, is dit wys om 'n bolaag op jou plante te plaas. Dit hou die plante klam en verhoed dat die son dit so vinnig uitdroog. Rivierklippies of houtskaafsels werk goed.